Urmareste Modifică dimensiunea fontului: Play

Bucureşti, 17 nov /Agerpres/ - Preşedintele PNL, Klaus Iohannis, i-a solicitat, luni, preşedintelui Traian Băsescu să retragă ambasadorii din statele în care românii au fost "umiliţi" în contextul modului în care s-a desfăşurat procesul de vot în străinătate.



"Să fie retraşi ambasadorii şi consulii de acolo unde românii au fost umiliţi. Nu pot să accept să existe situaţii în care concetăţeni de-ai mei să fie trataţi cu gaze lacrimogene pentru că vor sa voteze", a spus Iohannis, într-o conferinţă de presă.



Candidatul ACL, Klaus Iohannis, a obţinut 54,50% din voturi în al doilea tur al alegerilor prezidenţiale de duminică, iar reprezentantul Alianţei PSD-UNPR-PC, Victor Ponta, 45,49%, potrivit datelor comunicate luni de Biroul Electoral Central (BEC), după centralizarea proceselor verbale din 18.673 secţii de votare, reprezentând 99,07%.AGERPRES/(A-autor: Cătălin Alexandru, editor: Mihai Simionescu)